2017 йылдың 23 апрелендә тантаналы рәүештә сираттағы «Ирекле белем» һәм «Вики-премия 2017» тапшырылды. Уңышлы эшләгән ҡатнашыусыларға премия етенсе тапҡыр тапшырыла. Премия тапшырыу тантанаһы «Экстрополис» Яндекс конференц-үҙәгендә үтте. Коммерцияға ҡарамаған Викимедиа партнёрлығы директоры Владимир Медейко инеш һүҙ менән сығыш яһаны. Кисәне радиожурналист Александр Плющев алып барҙы. Викимедианың төрлө проекттары буйынса премиялар тапшырылды. Рәсәй телдәре номинацияһында Башҡорт Википедияһынан Ryanag лайыҡ булды. Ул 2016 йылда 7196 төҙәтеү эшләгән. Ҡатнашыусы килә алмау сәбәпле, премия Зөфәр Сәлиховҡа тапшырылды. Форсаттан файҙаланып «Башҡортостан 100» беренсе этабында еңгән һәм Башҡорт Википедияһына ярҙам иткән DonSimon, Soul Train, Erzianj jurnalist, JukoFF приздар тапшырылды.